**HUSORDEN**

**For Ejerforeningen Slangerupgade 12A-14A, Hillerød**

Følgende husorden for Ejerforeningen Slangerupgade 12A-14A, Hillerød er udarbejdet af bestyrelsen og godkendt af generalforsamlingen 2023.

**1. Vaskefaciliteter:**

Regler for brug af **vaskekælder og tørrerum** er opsat i vaskekælderen. Vaskemaskinerne/tørretumbleren skal **altid r**engøres efter brug. Husk at bruge **vaskeposer** til brystholdere med stiver, da disse ødelægger vaskemaskinerne**. Der må vaskes/tørretumblers hverdage mellem 06.00 og 22.00, og weekend 07.30 og 22.00.** Der ligger en vaskebog i cykelkælderen i 14A.

**2. Parkeringsforhold:**

Ejerforeningens parkeringspladser må kun benyttes af ejendommens beboere og ingen andre. Det er enhver beboers pligt at sørge for, at **besøgende** ikke parkerer ved ejendommen men f.eks. på en offentlig parkeringsplads. Håndværkere kan få en midlertidig tilladelse. Der skal ansøges om P tilladelse, og tilhørsforhold til bilen skal dokumenteres ved ansøgning.Hver husstand må have **én bil** parkeret i båsene, hvis der er plads. Det sker efter ”først til mølle” princippet. Der uddeles én P tilladelse pr. husstand forudsat ansøgning godkendes. Det er forbudt at parkere langs med husmuren samt på Munkestien, som er en brandvej og derfor ulovlig at parkere på. Biler, der er til gene for beboerne, Falck o.lign., der har lovligt ærinde på ejerforeningens område, kan på foranledning af formanden fjernes af Falck eller politi - for ejers regning.

**3. Cykel-, motorcykel- og knallertparkering:**

Cykler kan, i den udstrækning der er plads i cykelkælderen, parkeres der. Ellers er cykler, motorcykler og knallerter henvist til udendørs cykelstativer. Cykler, motorcykler og knallerter, der er til gene for beboere eller instanser, med lovligt ærinde på ejerforeningens område, kan på foranledning af formanden fjernes af Falck eller politi - for ejers regning.

**4. Affald:**

Du sørger altid for selv at fjerne dit affald. **Køkkenaffald** skal smides i containerne til **restaffald**. **Papir**containerne skal kun bruges til **papiraffald**. **Pap** skal i **papcontainer**. **Glas og flasker** skal afleveres på **Genbrugsstationen**.

**5. Storskrald:**

Datoerne for den kommunale afhentning kan findes på kommunens hjemmeside og på vores. Storskrald sorteres iht. kommunale regler og stilles langs hegnet på Munkestien dagen inden.

**6. Rengøring:**

Opgange, kælderog vedligeholdelse af de omkringliggende arealer er pålagt et rengøringsfirma. Skulle der være klager i forbindelse med dette, kan man kontakte bestyrelsen.

**7. Brug af boremaskiner og lign.:**

Brug af redskaber ved f.eks. indflytninger eller udbedring af lejligheden må kun foregå på hverdage mellem kl. 7 og 19, samt på lørdage, søn- og helligdage mellem kl. 10 og 16.

**8. Husdyrhold:**

Er ikke tilladt**.** Se vedtægterne.

**9. Fester/festlokalet:**

I forbindelse med fester i lejlighederne og festlokalet skal der være ro efter kl. 24 fredage og lørdage. Ved fester på hverdage samt søndage skal der være ro kl. 22.00. I bedes på forhånd informere beboerne om festen. Sæt eventuelt sedler op på opslagstavlerne. Støjen skal begrænses, så naboerne ikke føler sig generet eller forulempet. Kontakt formanden ved interesse for brug af festlokalet. Mener husets beboere, at støjen er for høj, kontakter man først den pågældende beboer og beder om, at støjniveauet sænkes. Hjælper dette ikke, kontaktes formanden eller et bestyrelsesmedlem, der derefter kontakter den pågældende beboer. Hjælper dette ikke, anmelder man selv til politiet.

Regler for brug af festlokaleter opsat i lokalet og på opslagstavlerne i opgangene. De kan også ses på vores hjemmeside: [www.slangerupgade.com](http://www.slangerupgade.com).

**10. Sikkerhed i ejendommen/Brandfare:**

Af hensyn til brandfare er det forbudt at grille på altanerne.